ประกาศกรมการค้าต่างประเทศ เรื่อง เปิดการทบทวนอัตราอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีน พ.ศ. 2553

ประกาศกรมการค้าต่างประเทศ
ประกาศกรมการค้าต่างประเทศ
เรื่อง
เปิดการทบทวนอัตราอากรตอบโต้การทุ่มตลาดสินค้ากรดซิทริก
ที่มีแหล่งกำเนิดจากสาธารณรัฐประชาชนจีน
พ.ศ. ๒๕๕๓[๑]
 

ตามที่ได้มีประกาศคณะกรรมการพิจารณาการทุ่มตลาดและการอุดหนุน
เรื่อง ผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริก
ที่มีแหล่งกำเนิดจากสาธารณรัฐประชาชนจีนต่อไป พ.ศ. ๒๕๕๓ ลงวันที่ ๒๐ มกราคม พ.ศ.
๒๕๕๓
ให้เรียกเก็บอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปอีกเป็นกำหนดเวลาหนึ่งปี
ตามอัตราที่กำหนดเดิม นั้น

ผลจากการทบทวนความจำเป็นในการใช้มาตรการตอบโต้การทุ่มตลาดของคณะกรรมการพิจารณาการทุ่มตลาดและการอุดหนุนเมื่อวันที่
๗ มกราคม พ.ศ. ๒๕๕๓ เห็นว่า
อัตราส่วนเหลื่อมการทุ่มตลาดของผู้ผลิตและผู้ส่งออกสินค้ากรดซิทริกจากสาธารณรัฐประชาชนจีน
มีการเปลี่ยนแปลงไปเห็นสมควรให้มีการทบทวนอัตราอากรตอบโต้การทุ่มตลาดตามมาตรา ๕๖
แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.
๒๕๔๒
จึงมีมติให้กรมการค้าต่างประเทศเปิดการทบทวนอัตราอากรตอบโต้การทุ่มตลาดสินค้ากรดซิทริก
ที่มีแหล่งกำเนิดจากสาธารณรัฐประชาชนจีน ตามกระบวนการพิจารณาที่กฎหมายกำหนด

อาศัยอำนาจตามความในมาตรา ๓๙ และมาตรา ๖๐
แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.
๒๕๔๒
กรมการค้าต่างประเทศจึงออกประกาศเปิดการทบทวนอัตราอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีน
ตั้งแต่วันที่ประกาศนี้ประกาศในราชกิจจานุเบกษา

ทั้งนี้
ให้ผู้มีส่วนได้เสียเสนอข้อเท็จจริงและความเห็นเป็นหนังสือ
หรือแจ้งความจำนงขอแถลงการณ์ด้วยวาจาประกอบการพิจารณาทบทวนอัตราตอบโต้การทุ่มตลาดต่อกรมการค้าต่างประเทศภายในสามสิบวันนับแต่วันที่ประกาศนี้ประกาศในราชกิจจานุเบกษา
และผู้ใดประสงค์ขอทราบข้อมูลข่าวสารเกี่ยวกับการเปิดทบทวนดังกล่าว
ให้ยื่นคำขอต่อสำนักปกป้องและตอบโต้ทางการค้า กรมการค้าต่างประเทศ เลขที่ ๔๔/๑๐๐
ถนนนนทบุรี ๑ อำเภอเมือง จังหวัดนนทบุรี รหัสไปรษณีย์ ๑๑๐๐๐ หมายเลขโทรศัพท์ ๐ ๒๕๔๗
๔๗๒๒ หมายเลขโทรสาร ๐ ๒๕๔๗ ๔๗๔๑
สำหรับค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์
เรื่อง การตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ ลงวันที่ ๒๖
มีนาคม พ.ศ. ๒๕๔๔


ประกาศ
ณ วันที่ ๒ กุมภาพันธ์ พ.ศ. ๒๕๕๓
วิจักร วิเศษน้อย
อธิบดีกรมการค้าต่างประเทศ















วิภา/ผู้จัดทำ
๘ กันยายน ๒๕๕๔



















































[๑] ราชกิจจานุเบกษา
เล่ม ๑๒๗/ตอนพิเศษ ๑๘ ง/หน้า ๓๕/๕ กุมภาพันธ์ ๒๕๕๓